เห็นรูปและรีวิวน่าทานมากๆ เลยคาดหวังไว้เยอะคะ ขอโทดแฟนๆร้านนี้ที่เราคิดต่าง แต่ผิดหวังจริงคะ ไม่ประทับใจเท่าไรเลย
เราไปทานช่วงกลางวันนะคะ คนไม่ค่อยเยอะ ไม่มีคิว เข้าไปทานได้เลย

- ขอเริ่มต้นที่ผักก่อนนะคะ
ซุ้มผักที่นี่ดูโอเคนะ หลากหลาย ชอบที่มีเห็ดหลายชนิดดี ชอบทุกเห็ดเลย แต่ผักบางอย่างก็ไม่ค่อยสดคะ ต้องเลือกๆหน่อย

- เนื้อต่างๆ
ผิดหวังกับเนื้อวัวที่เป็นลายขาวๆ เห็นลายไขมันสวยเลยสั่งมาเยอะ ปรากฎว่าไม่นุ่มเลย เนื้อไม่หอม ไม่อร่อย คิดว่าน่าจะเป็นเอนไม่ใช่ไขมัน เพราะเหนียวๆ ไม่นุ่มอะคะ ที่พอทานได้คือเนื้อคารุบิ ที่นุ่ม อร่อยพอใช้ได้แต่ก็ไม่สุด เนื้อหมูก็โอเค พอได้

- ซูชิ
อันนี้คาดหวังไว้สูงมากๆ พนักงานมาเสริฟยังตะลึงเลยคะ presentation สวยงาม มาชิ้นใหญ่ มองแทบไม่เห็นข้าวจริงๆ แต่พอเอาเข้าปากปุ๊บ 
: ข้าว ยอมรับว่าไม่เยอะจริง แต่ไม่อร่อยเลย รสชาติไม่ถึง ไม่นุ่ม ไม่เปรี้ยว ปรุงมาไม่ดีเลย ทำให้ทานแล้วเลี่ยนเร็ว
: ปลาดิบ อันนี้เราว่าเฉยๆอ่ะ ไม่ได้สดเท่าไรนะ แซลมอนนี่แทบไม่มีมันแทรกเลย บอกตรงๆโออิชิดีกว่าเยอะ เศร้าสุดๆคือปลาไหล คือเนื้อดีนะ ให้ชิ้นใหญ่ แต่ตัวซอสรสชาติแย่ แปลกลิ้นสุดๆ อย่างอื่นก็ทั่วๆไป ที่ชอบจะเป็นตัวพิเศษประจำเดือนของร้านที่เป็นแซลมอนเผาหน้ามา อันนี้อร่อยใช้ได้

- น้ำจิ้มต่างๆ
น้ำจิ้มงาไม่อร่อยเลย ปอนสึไม่โอเค จิ้มไข่อร่อยสุดคะ